ओइनवार वंश
ओइनीवार राजवंश अथवा अनवार राजवंश भारतीय उपमहाद्वीप के मिथिला क्षेत्र में शासन करने वाला एक राजवंश था जिसे सुगौना राजवंश भी कहते हैं। उन्होंने 1325 ई. और 1556 ई. के बीच इस क्षेत्र पर शासन किया।[उद्धरण चाहिए] इस राजवंश से पहले इस क्षेत्र पर कर्नाट वंश का शासन था। मिथिला के कर्णाट वंशी अंतिम शासक हरिसिंह देव ने अपने योग्य मंत्री कामेश्वर ठाकुर को नवीन राजा नियुक्त किया और स्वयं नेपाल जाकर रहने लगे। ओइनवार राजवंश का शासनकाल कला और संस्कृति के उत्कर्ष का काल था। इस राजवंश के अंत के बाद दरभंगा राज के राजवंश का उदय हुआ।